Jež Sonik

**Lik** • Pojavljivanja • Galerija • IDW Publishing • Pojavljivanja (IDW Publishing) • *Sonic Prime**Ovo je članak o liku kojem je originalno ime „Sonic the Hedgehog“. Za druge upotrebe, pogledajte Sonic the Hedgehog (višeznačna odrednica).*

**Jež Sonik** (engl. *Sonic the Hedgehog*, jap. *ソニック・ザ・ヘッジホッグ*, rođen 23. juna) je maskota Sege i protagonista franšize *Sonic the Hedgehog*. On je antropomorfni jež rođen sa veštinom trčanja brže od zvuka, po kojoj je dobio ime, i jako brzim refleksima. Kao što je implicirano njegovom vrstom, može se zamotati kao kugla.

Nakon što se počeo boriti protiv nepravde, Sonik je donositelj mira i svako na svetu ga smatra herojem, jer ga je spasao više puta. Na njegovim brojnim avanturama, Sonik je putovao diljem sveta, čak i nadalje, u svemir pa kroz vreme, i prošao je mnoge prepreke zbog kojih je postao snažniji i hrabriji, što mu je donjelo mnoge titule, drugare, i brojne neprijatelje. Poznat po njegovom višku samopouzdanja, smirenosti, ali i manjkom strpljenja, kao i ljubavi prema avanturama i slobodi, Sonik koristi svoje veštine da brani one u nevolji od svih pretnja, pogotovo od svog glavnog neprijatelja Doktora Egmena.

## Stvaranje

   Mnogi ljudi bili su uključeni u Sonikovom stvaranju. Kao njegovi stvaraoci se najčešće pominju umetnik Naoto Ošima, programer Judži Naka i dizajner Hirokazu Jasuhara.

U aprilu 1990. je Sega zatražila igru koja bi mogla prodati više od milion kopija s likom koji bi mogao postati popularniji od Nintendovog Super Marija i zameniti Aleksa Kida kao maskotu Sege. Kompaniji Sonic Team bili su predstavljeni mnogi dizajnovi za novog lika, uključujući armadila (koji bi kasnije postao Majti), psa, čoveka sličnog Teodoru Ruzveltu u pidžami (koji bi kasnije postao Doktor Egmen), i zec koji bi mogao zgrabiti predmete ušima, ideja kasnije ugrađena u igru *Ristar*. Kasnije su odlučili iskoristiti dizajn Naota Ošime; šiljatog svetlo plavog ježa kodnog imena Gdin. Jež (jap. *ハリネズミ*). Kasnije su odlučili koristiti ime Sonik (engl. *Sonic*). Početne ideje za imena Sonika uključivale su „Raisupi“ i „LS“, skraćivanje i igranje reči „brzina svetlosti“ (*light speed*). Međutim, zbog pogrešnog prevoda beležaka Ošime od strane obožavalaca engleskog govornog područja, verovalo se da je Sonikovo izvorno razvojno ime bilo „Gdin. Iglasti miš“ (engl. *Mr. Needlemouse*) sve dok ih Judži Naka nije ispravio 24. januara 2021.

Plava boja je odabrana za Sonikovo telo jer je to boja Seginog logotipa. Izgled njegovih čuvenih crvenih cipela inspirisale su cipele Majkla Džeksona, i boju im je inspirisao Deda Mraz i njegova ličnost inspirisana je stavom „završi to“ budućeg američkog predsednika Bila Klintona, za koga je Ošima osećao da predstavlja savremeni osećaj da želi da se stvari odmah urade, ispravljajući nepravde kako su se predstavljali umesto da ih pusti da se zadržavaju. Prema Judžiju Naki, Sonikova boja takođe služi da simbolizuje mir, poverenje i hladnoću, svojstva Sonikovog lika. Njegovu brzinu inspirisao je nivo World 1-1 iz igre Super Mario Bros. U izdanju 260 časopisa *Nintendo Power* je Judži Naka priznao da je često pokušavao rešiti nivo šta brže moguće. Sonik takođe ne može da pliva jer je Judži Naka mislio da to ježevi ne mogu, iako zapravo mogu.

Na prvoj igri je počeo raditi tim razvijača koji su si dali ime Sonic Team. Saundtrek igre je komponovao Masato Nakamura benda Dreams Come True. Sega je sponzorisala bendovu turneju Wonder 3. Na njihovom autobusu bio je naslikan Sonik, distributirali su pamflete koji su reklamirali igru, i na turneji su bile emitovane snimke iz igre.

U ranijim je idejama Sonik imao kljove i bio u bendu s ljudskom devojkom Madonom. Ekipa kompanije Sega of America, koju je vodila Madlin Šroder, smekšala je lika za međunarodnu publiku. Naka je kasnije priznao da je to bila dobra ideja. Sonikova precizna dob, težina, visina i druge fizičke karakteristike variraju u zavisnosti od kontinuiteta u kojem se pojavljuje i stila u kojem je nacrtan. U igrama, Sonikov originalni dizajn Naota Ošime imao je kratke šiljke, okruglim telom i bez vidljivih dužica. Ilustracije ovog dizajna, koje je nacrtao Akira Vatanabi, bile su prikazane na paketu za prvu igru, a većina narednih igara franšize je imala sličan dizajn.

Judži Jukava je redizajnirao lika za igru *Sonic Adventure*. Zamislio ga je kao mršavog petnaestogodišnjaka s dugim nogama, dugim bodljama i zelenim očima. Jukava je hteo da Sonik izgleda više opasno da se ne smatra još jednim slatkim likom (Judži Naka je rekao da je Helo Kiti franšiza koja poseduje tržište slatkoće). U kasnijim igrama postajao je mršaviji i boja mu se malo menjala.

Sonikov rođendan je 23. juna, datum objave prve igre u zapadnim teritorijama. Ovu odluku je doneo Judži Naka.

## Izgled

Sonik je tanki antropomorfni jež s plavim krznom koja prekriva večinu njegovog tela. Koža mu je glinene boje i prekriva mu uši, ruke, njušku i torzo.

U 1990-ima je Sonik bio debeo i nizak s kratkim bodljama na glavi, ali kasnije je postao viši, mršaviji i bodlje su mu narasle. Takođe su mu oči bile crne, ali je kasnije dobio zelene oči.

U serijalu *Sonic Riders*, Sonik nosi zelene sunčane naočare i crne metalne lisice oko ruku.

Često je prikazan s kapcima glinene boje. Ima male, trouglaste uši na vrhu glave, šest dugačkih bodlja na potiljku, dve bodlje koje mu vire iz leđa iza ramena i kratak rep. Takođe ima mali crni nos, i dva velika spojena bela oka.

Sonik nosi bele rukavice oko kojih su bele manžete. Takođe nosi crvene cipele koje su sive na dnu s belim prugama i manžetama.

## Ličnost

Sonik je opisan „kao vetar“; lutalica koja je uvek u pokretu i koja je poznata po svojoj volji i ljubavi prema pustolovini. On ceni slobodu iznad svega i trudi se da živi svoj život prema sopstvenim pravilima, a ne prema standardima onih oko njega ili radi herojstva i dužnosti, nikad ne razmišljajući dvaput o tome šta drugi ljudi govore ili misle. Rođen da trči, Sonik obožava putovati svetom. Obdaren snažnom strašću za uživanjem u životu, nikada nije dugo na jednom mestu i uvek se kreće napred u potrazi za svojim sledećim izazovom, čineći svoj život beskonačnom serijom avantura. Zbog potrebe za slobodom, Sonik se gnuša ideje da bude sputan, i postaje trzav i nemiran kad je zarobljen ili predugo na jednom mestu.

Sonik je uvek bezbrižan i opušten. Međutim, često je nestrpljiv, mrzi dosadu i ponekad lako poludi. Zbog svojeg impulsivnog karaktera, Sonik može biti nepromišljen i brzo deluje pre razmišljanja, završavajući u nevolji bez ikakvog razmišljanja i slušanja upozorenja drugih. Unatoč negativnim karakteristikama je iskren, neustrašiv i uvek ispunjava svoja obećanja.

Sonikova ličnost je kombinacija dobrote i svireposti. Izuzetno je dobroćudan, vođen sopstvenim snažnim osećajem pravde i poštenosti, i čvrsto se zalaže za istinu i slobodu. Međutim, on se nikada ne odmara pred nepravdom ili ugnjetavanjem. Mrzi laž i zlo u svim oblicima, postajući besan kad je svedok nečemu nepravednom, i učiniće sve što može da se reši zla, čak iako riskira svoj život. Međutim, svoje junačke veštine obično doživljava kao priliku za zabavu, što ga čini željnim uzbuđenja. Za Sonika, spašavanje sveta nije veliki podvig i samo još jedna uzbudljiva epizoda u njegovom životu. Kad se nađe u nevolji, ponaša se kao da ga ništa ne može zaustaviti. U vreme krize, agresivan je i intenzivno se fokusira na zadatak kao da je njegova ličnost doživela zapanjujuću promenu. U isto vreme, Sonik ima veliko i ljubazno srce i u potpunosti je posvećen pružanju pomoći svima u nevolji u bilo koje vreme, čak i ako to znači da se upada u nevolje ili da ga drugi preziru.

Sonik je samouveren, drzak, oštrouman, ali i preterano umišljen. Njegov stalni pozitivan stav je odakle dolazi njegov masivni unutrašnji ego; misli da će on i njegovi prijatelji uvek naći izlaz iz svake situacije, ali zbog ovakvog stava nekad nije svestan koliko su zapravo opasni njegovi suparnici ili koliko su ozbiljne ove situacije. Unatoč njegovom velikom egu, Sonik nije ohol jer se ne smatra važnijim od ostalih. Koliko god je ozbiljna situacija u kojoj se nalazi, uvek ostane smiren i samopouzdan.

U japanskim verzijama medija, Sonik često govori neformalno, možda čak i bezobrazno. Nekad koristi reč „*ore*‟, hvalisavi način da se neko odnosi prema sebi. Prema bliskim prijateljima i poznanicima se odnosi formalno. Uz to se često šali čak i u ozbiljnim trenucima da osvetli raspoloženje i voli izazivati svoje neprijatelje. Zbog toga šta je tako samozadovoljan, nekad se čak i ruga uništenim robotima za koje zna da ga ne čuju, zbog čega se posrami kada ga neko vidi. Uprkos tome, on može biti džentlmen kada želi i skroman s otmenim titulama.

## Reference

1. ↑ https://twitter.com/Mazin\_\_/status/884013547952328704
2. ↑ 2,0 2,1 2,2 2,3 http://sonic.sega.jp/SonicChannel/character/sonic.html
3. ↑ *Sonic the Hedgehog Technical Files*
4. ↑ 4,0 4,1 4,2
5. ↑ 5,0 5,1 5,2 5,3 *Sonic the Hedgehog Super Interactive Annual 2014* (ISBN 978-1908152077)
6. ↑ *Sonic: The Ultimate Character Guide* ((ISBN 978-1338033243)
7. ↑ *Sonic: His Amazing History!* (ISBN 978-1338033236)
8. ↑ 8,0 8,1 https://web.archive.org/web/20200623131819/https://twitter.com/nakayuji/status/1275414030304178184
9. ↑ http://web.archive.org/web/20070928010746/http://www.kafka-is-silly.net/sonicworld/angel\_island\_interviews/interviews/1992/sonic\_1992\_unknown\_1.htm
11. ↑ 11,0 11,1 https://web.archive.org/web/20210124083200/https://twitter.com/nakayuji/status/1353259189389332480
12. ↑ 12,0 12,1 http://shmuplations.com/sonic/
13. ↑ http://www.gamasutra.com/view/feature/4208/out\_of\_the\_blue\_naoto\_ohshima\_.php?page=2
14. ↑ http://videogames.yahoo.com/events/playback/playback-94/1380785
15. ↑ http://kotaku.com/5420201/sonics-shoes-inspired-by-michael-jackson
16. ↑ http://www.videogamer.com/news/revealed\_why\_sonic\_cant\_swim.html
17. ↑ http://www.sega.com/sonic/globalsonic/post\_sonicteam.php?article=nakamura
18. ↑ https://www.youtube.com/watch?v=UkhjBAYL2Hs
19. ↑ Sega Video Game Illustrations. Nippon Shuppan Hanbai (Deutschland) GmbH. 1994. ISBN 3-910052-50-9.
20. ↑ https://web.archive.org/web/20041207144720/http://sonic.sega.jp/sonic\_heroes/character.html
21. ↑ 21,0 21,1 21,2
24. ↑ 24,0 24,1 24,2 24,3
26. ↑ https://web.archive.org/web/20150226124258/http://sonicrunners.sega-net.com:80/en/index.html
28. ↑ 28,0 28,1
29. ↑ Planet Wisp, *Sonic Colours* (2010)
30. ↑ *Sonic and the Secret Rings* (2007)
31. ↑ *Sonic and the Black Knight* (2009)